Diari Oficial de la Generalitat Valenciana


Sumari del DOGV 3227, del 22-04-1998 (1998/2208)

ORDRE de 20 de febrer de 1998, de la Conselleria de Cultura, Educació i Ciència, per la qual es modifica l'autorització del centre britànic a Espanya The Lady Elizabeth School, de Xàbia (Alacant).
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3227

Data del DOGV
:   22-04-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/2208


Data del document
:   20-02-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 20 de febrer de 1998, de la Conselleria de Cultura, Educació i Ciència, per la qual es modifica l'autorització del centre britànic a Espanya The Lady Elizabeth School, de Xàbia (Alacant). [1998/Q2208]
  
L'expedient l'ha iniciat la titularitat del centre mitjançant el qual sol·licita la transformació en definitiva de l'autorització provisional per a impartir els ensenyaments de Year 8 (13 anys) fins a Year 11 (16 anys) i l'ampliació de l'autorització fins a Year 13 (18 anys).
  
L'Ordre de 4 de setembre de 1996, de la Conselleria de Cultura, Educació i Ciència (DOGV de 15 de novembre) autoritzà el centre docent britànic The Lady Elizabeth School, per a impartir el currículum d'Anglaterra i País de Gal·les amb caràcter definitiu des del curs de Nursery (3 anys) fins al Year 7 (12 anys) amb un total de 140 llocs escolars. Així mateix, i fins la finalització del curs 1996/1997, amb caràcter provisional, els cursos Year 8 (13 anys) fins a Year 11 (16 anys), amb un total de 110 llocs escolars, condicionant el caràcter definitiu d'aquests últims ensenyaments, i l'establiment dels llocs escolars corresponents, al resultat de l'informe posterior de la Inspecció britànica.
  
Atés que obra a l'expedient un certificat del British Council sobre el resultat de la Inspecció britànica on s'estableix el compliment dels requisits per a l'autorització plena fins al Year 13 (18 anys).
  
Atés que l'ampliació d'ensenyaments sol·licitats no implica ampliació d'instal·lacions i ve referida a ensenyaments equivalents a un nivell no obligatori del sistema educatiu espanyol i que, per tant, son innecessaris nous informes de la Unitat Tècnica de Construccions i de la Inspecció Educativa espanyola.
  
Vists la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 806/1993, de 28 de maig (BOE de 23 de juny), sobre règim de centres estrangers a Espanya i la resta de la legislació general que hi resulte aplicable.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Primer
  
Modificar l'autorització del centre docent britànic que més avall s'indica, i transformar-la en definitiva per als cursos Year 8 fins a Year 11 (13 a 16 anys) i ampliar-la fins a Year 13 (18 anys), amb l'establiment de la seua capacitat en els termes que s'hi especifiquen.
  
Centre: The Lady Elizabeth School
  
Codi: 52573142
  
Domicili: partida de Seniola, 70
  
Localitat: Xàbia
  
Província: Alacant
  
Titular: The Lady Elizabeth School, SL
  
Ensenyaments autoritzats segons el currículum nacional d'Anglaterra i País de Gal·les:
  
Amb caràcter definitiu des del curs de Nursery (3 anys) fins al Year 13 (18 anys) amb una capacitat total de 250 alumnes.
  
Alumnat autoritzat: espanyol i estranger.
  
Segon
  
El centre haurà d'impartir el currículum de llengua i cultura espanyoles, així com la llengua pròpia de la Comunitat Valenciana, establits per l'administració educativa, d'acord amb el que es disposa en l'article 11 i la disposició transitòria segona del Reial Decret 806/1993.
  
Tercer
  
El reconeixement dels estudis cursats s'ajustarà a allò disposat en la normativa reguladora de l'homologació i validació de títols i estudis estranger d'educació no universitària, d'acord amb allò disposat en l'article 8 del reial Decret 806/1993.
  
DISPOSICIÓ ADDICIONAL
  
Aquesta modificació de l'autorització donarà lloc a la corresponent inscripció en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, l'interessat podrà interposar-hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la data de la notificació d'aquesta ordre. Prèviament a la interposició del recurs, caldrà comunicar-ho al conseller de Cultura, Educació i Ciència, tal com ho exigeix l'article 110.3 de la Llei 30/1992.
  
València, 20 de febrer de 1998
  
El conseller de Cultura, Educació i Ciència,
  
FRANCISCO E. CAMPS ORTIZ